Այս բոլորը կապ չունեն իհարկե մեկնող-գալիք իշխանությունների գնահատականների հետ: Այս բոլորը մինչ այժմ արձանագրված-արձանագրվող գործընթացների ունեցած դրական ազդեցությանն են վերաբերում՝ մեր երկրի միջազգային հեղինակության ու վարկի բարձրացման մեջ: Ի վերջո, գրանցվել է համաժողովրդային կամքի կամարտահայտություն, որի դիմաց՝ վարչապետի հրաժարական: Բախումների բացառում, խաղաղ եղանակի որդեգրման ու կիրառման կոչեր, իրականացումներ և իրավապահ մարմինների արհեստավարժ գործելաոճի առարկայացում ու ուժի կիրառումից խուսափելու վճռականություն: